Rikunarita-ORG/Wikinium huggingface dataset:
# Fleurusin taistelu (1794)

Kartta Fleurusin taistelusta.
*Fleurusin taistelu*, Jean-Baptiste Mauzaissen historiamaalaus vuodelta 1837. Hevosen selässä kenraali Jourdan, hänen takanaan oikealla kenraalit Marceau, Kléber ja Championnet.
**Fleurusin taistelu** oli Ranskan vallankumoussotiin kuuluneen ensimmäisen liittokunnan sodan taistelu, joka käytiin Fleurusin lähellä nykyisessä Belgiassa 26. kesäkuuta 1794. Taistelu päättyi Ranskan armeijan voittoon Itävallan ja Alankomaiden armeijoista, mikä käänsi sodan kulun.

Taisteluun osallistui Ranskan puolelta 73 000 miestä käsittänyt Sambren ja Meusen armeija, jota komensi kenraali Jean-Baptiste Jourdan apunaan kenraali Jean-Baptiste Kléber. Vastassa olivat 52 000 miestä käsittäneet itävaltalais-hollantilaiset joukot. Itävaltalaisia komensi Saksi-Coburg-Saalfeldin prinssi Josias ja hollantilaisia käskynhaltija Vilhelm V Oranialainen. Jourdanin armeija oli piirittänyt itävaltalaisten selustassa sijainneen Charleroin kaupungin 12. kesäkuuta ja vallannut sen 25. kesäkuuta. Coburgin prinssi ei tiennyt kaupungin kukistumisesta ja oli saapumassa vapauttamaan sitä piirityksestä, kun hänen armeijansa kohtasi ranskalaiset ja joutui taisteluun. Taistelun alussa itävaltalaisten viisi hyökkäyskiilaa iskivät menestyksekkäästi ranskalaisten linjoja vastaan, mutta ranskalaiset onnistuivat tekemään menestyksekkään vastahyökkäyksen. Kenraali Jourdan hyödynsi taistelussa Lazare Carnot’n suosittamaa uutta taistelutaktiikkaa, jossa massahyökkäykset ja tykistötuli keskitettiin vihollislinjan yksittäisiin kohtiin kerrallaan. Ranskalaisten miestappiot olivat kaksi kertaa suuremmat kuin itävaltalaisten, mutta Itävallan armeija joutui silti perääntymään Maasjoen itäpuolelle.

Taistelun seurauksena Ranskan armeija valloitti koko Itävallan Alankomaat, jotka yhdistettiin Ranskaan. Itävalta ei koskaan saanut aluetta takaisin. Myös Alankomaiden valtio valloitettiin.

Ranskalaiset käyttivät Fleurusin taistelun aikana tähystyspalloa vihollisen asemien selvittämiseen, mitä on pidetty ensimmäisenä esimerkkinä ilmasodankäynnistä.

## Lähteet

## Aiheesta muualla

* Kuvia tai muita tiedostoja aiheesta Fleurusin taistelu (1794) Wikimedia Commonsissa
# Operetti

**Operetti** on kevyt näytelmä, johon liittyy musiikki ja jossa on yleensä sekä laulettuja että lausuttuja vuorosanoja. Se vastaa luonteeltaan kevyttä oopperaa, ja se sisältää usein satiiria, keveyttä ja viihdyttävyyttä.

Operetin taustalla on useita teatteriperinteitä. Sen juuret ovat Italian 1500–1700-luvun *commedia dell’artessa*, Ranskan vaudevillessä ja Englannin balladioopperassa. Farssimaisia ja satiirisia musiikkinäytelmiä alettiin 1800-luvulla kutsua opereteiksi. Tyylin varhaisia mestareita oli saksalainen Jacques Offenbach. Hänen tunnetuimmat teoksensa olivat antiikin myyttejä ja pariisilaiselämän satiiria yhdistävät *Orfeus Manalassa* (1858) ja *Kaunis Helena* (1864). Offenbachin suosio teki opereteista kansainvälisiä, ja hän sai monia seuraajia.

Offenbachista inspiroitunut englantilainen taiteilijapari Gilbert ja Sullivan alkoi tuottaa 1870-luvun lopulla monia tunnettuja operetteja. Samana aikaan alkoi wieniläisoperettien kausi, jonka tunnetuin tekijä oli Johann Strauss nuorempi. Hän vei operetteja romanttisempaan ja melodisempaan suuntaan. Useimmat Straussin valssit ovat hänen opereteistaan, joista ne irtautuivat oman aikansa iskelmiksi. Straussin kuuluisimmat operetit ovat *Lepakko*, *Yö Venetsiassa*, *Mustalaisparoni* ja *Wieniläisverta*.

Ranskalaistyylisestä operetista tuli mahdollisesti wieniläisteosten vaikutuksesta lempeämpi. Ranskalainen tyyli oli sentimentaalisempaa, mutta myös hieman vähemmän satiirista kuin monet aiemmat operetit. Operetti alkoi muotoutua musikaalikomedian suuntaan, ja siihen vaikuttivat muun muassa Straussin seuraajat Franz Lehár, Oscar Straus ja Leo Fall sekä ranskalainen André Messager.

Euroopassa operettiperinne alkoi hiipua 1900-luvun alussa, mutta Yhdysvalloissa Reginald De Koven, John Philip Sousa, Victor Herbert ja Sigmund Romberg toivat siihen uutta eloa. Yhdysvalloissa operetit alkoivat entistä enemmän muuntua musikaalikomedioiksi, mihin myös vaikutti jazzin kehittyminen. Jazz, musikaalit ja muut populaarimusiikin muodot syrjäyttivät operetit.

Wieniläisoperetti on kuulunut perinteisesti Suomen Kansallisoopperan ohjelmistoon, vaikka operetille olikin vaikea löytää esiintymispaikkaa tai saada tarpeeksi paljon tai hyviä näyttelijöitä.

## Lähteet
# Bernardo Provenzano

Bernardo Provenzano.
**Bernardo Provenzano** (31. tammikuuta 1933 – 13. heinäkuuta 2016 Milano) oli sisilialainen mafioso, joka toimi luultavasti koko Sisilian mafiaa johtaneen Corleone-perheen ”päälliköiden päällikkönä” (*capo di tutti capi*) edellisen päällikön Salvatore ”Toto” Riinan vangitsemisen jälkeen vuodesta 1993 alkaen. Hänet pidätettiin vuonna 2006 ja tuomittiin elinkautiseen vankeuteen.

## Ura mafiassa

Mafioso Provenzano etsintäkuulutettiin vuonna 1963, kun hän entisen Corleonen mafian johtajan Luciano Liggion käskystä osallistui Michele Navarran mafiaryhmän vahingoittamiseen. Tällöin hän tappoi kylmäverisesti kolme Navarran ryhmään kuulunutta henkilöä. Hänestä tuli Italian etsityin rikollinen, ja hänen kiinniottamisestaan luvattiin 2,2 miljoonan Yhdysvaltain dollarin palkkio.

Vuonna 1969 Provenzano tappoi jälleen kylmäverisesti ampuen Beretta 38/A:lla muun muassa mafiajohtaja Michele ”Cobra” Cavataion. Luciano Liggio, Provenzanolle pitkään toiminut johtaja, on kuvannut Provenzanoa: ”Ampuu kuin enkeli, mutta valitettavasti kanan aivot”.

Provenzanosta tuli Sisilian mafian korkein päällikkö vuonna 1993. Hänet saatiin kiinni kotikaupunkinsa Corleonen ulkopuolella Sisilian maaseudulla 43 vuoden pakoilun jälkeen 11. huhtikuuta 2006 ja siirrettiin vankilaan Palermoon ja sieltä myöhemmin erityisvankilaan Terniin. Poliisi oli neljä kuukautta aikaisemmin pidättänyt 46 henkilöä, joiden epäiltiin auttaneen Provenzanoa piileskelyssä. Tuorein kuva ennen pidätystä Provenzanosta oli vuodelta 1959.

Provenzano asetettiin syytteeseen useista kymmenistä murhista. Hän esiintyi oikeudenkäynnissä videoyhteyden välityksellä, jotta häntä ei olisi tarvinnut kuljettaa Palermoon erityisvankilasta. Provenzano tuomittiin ensin osallisuudesta kahden tutkintatuomarin, Giovanni Falconen ja Paolo Borsellinon, murhiin vuonna 1992. Hänet todettiin syylliseksi lisäksi noin 60 murhaan ja tuomittiin elinkautiseen vankeuteen. Hän kuoli vankeudessa vuonna 2016.

## Lähteet

## Aiheesta muualla

* Time Europe Magazine: *Sicily's Invisible Man* (Arkistoitu – Internet Archive) (englanniksi)
# Richard Berry

**Richard Berry** (1935 Extension, Louisiana – 1997 Los Angeles) oli yhdysvaltalainen laulaja, muusikko, pianisti, sovittaja ja lauluntekijä.

Berry muutti perheineen Louisianasta Los Angelesiin jo yksivuotiaana. Hän myös asui Los Angelesissa koko loppuikänsä. Berry sai jo lapsena vakavan lonkkavamman, ilmeisesti polion seurauksena. Hänen ensimmäinen instrumenttinsa oli ukulele, jonka hän oppi raajarikkoisille tarkoitetulla leirillä. Berry tunnetaan parhaiten hänen säveltämästään ja vuonna 1957 levyttämästään "Louie, Louie" -kappaleesta. Kappaletta on pidetty kaikkien aikojen eniten levytettynä rock-kappaleena. Berry oli muusikkourallaan jäsenenä useissa eri doo-wop-lauluyhtyeissä kuten *the Flairs* ja *the Robins.* Jo 1950-luvulla hän teki yhteistyötä lauluntekijäkaksikko Jerry Leiberin ja Mike Stollerin kanssa. Hän myös levytti uransa varhaisvaiheessa olleen Etta Jamesin kanssa. Frank Zappa on sanonut Richard Berryn olleen yksi hänen innoittajistaan.

## Lähteet

## Aiheesta muualla

* Richard Berryn levytetty tuotanto (Arkistoitu – Internet Archive)
# 1209

|  |  |
| --- | --- |
| **Vuosisadat** | 1000-luku · 1100-luku · 1200-luku · 1300-luku · 1400-luku |
| **Vuosikymmenet** |

---

1190-luku · 1200-luku · 1210-luku · 1220-luku · 1230-luku · 1240-luku |
| 1250-luku · 1260-luku · 1270-luku · 1280-luku · 1290-luku · 1300-luku

---

 |
| **Vuodet** | 1190 · 1191 · 1192 · 1193 · 1194 · 1195 · 1196 · 1197 · 1198 · 1199 |
| 1200 · 1201 · 1202 · 1203 · 1204 · 1205 · 1206 · 1207 · 1208 · 1209 |
| 1210 · 1211 · 1212 · 1213 · 1214 · 1215 · 1216 · 1217 · 1218 · 1219 |
| 1220 · 1221 · 1222 · 1223 · 1224 · 1225 · 1226 · 1227 · 1228 · 1229 |
| 1230 · 1231 · 1232 · 1233 · 1234 · 1235 · 1236 · 1237 · 1238 · 1239 |
| 1240 · 1241 · 1242 · 1243 · 1244 · 1245 · 1246 · 1247 · 1248 · 1249 |
| 1250 · 1251 · 1252 · 1253 · 1254 · 1255 · 1256 · 1257 · 1258 · 1259 |
| 1260 · 1261 · 1262 · 1263 · 1264 · 1265 · 1266 · 1267 · 1268 · 1269 |
| 1270 · 1271 · 1272 · 1273 · 1274 · 1275 · 1276 · 1277 · 1278 · 1279 |
| 1280 · 1281 · 1282 · 1283 · 1284 · 1285 · 1286 · 1287 · 1288 · 1289 |
| 1290 · 1291 · 1292 · 1293 · 1294 · 1295 · 1296 · 1297 · 1298 · 1299 |
| 1300 · 1301 · 1302 · 1303 · 1304 · 1305 · 1306 · 1307 · 1308 · 1309 |

---

## Tapahtumia

* Fransiskaanisääntökunta perustettiin
* Cambridgen yliopisto perustettiin

## Syntyneitä

## Kuolleita

* Philippe du Plaissis, Temppeliherrain ritarikunnan suurmestari (s. 1149)
# Yhdysvaltain ylipostimestari

| Yhdysvaltain ylipostimestari |
| --- |
|
United States Postmaster General |
| Ylipostimestarin sinetti |
|  |
| **Nykyinen Louis DeJoy** 15. kesäkuuta 2020 lähtien |
| Nimittäjä |
Postilaitoksen hallitus |
| Kauden pituus |
ei määritelty |
| Perustettu |
1775 |
| Ensimmäinen |
Benjamin Franklin |
| Palkka |
303 460 $ vuodessa |

**Yhdysvaltain ylipostimestari** (engl. *United States Postmaster General*) on Yhdysvaltain postilaitoksen pääjohtajana. Nykyisenä ylipostimestarina toimii Louis DeJoy, joka aloitti tehtävässään 15. kesäkuuta 2020.

Virka perustettiin vuonna 1775 Siirtokuntien kongressin päätöksellä. Ensimmäisenä ylipostimestarina toimi Benjamin Franklin, joka oli aiemmin palvellut Britannian kruunun postin palveluksessa. Itsenäisten Yhdysvaltojen ensimmäinen ylipostimestari oli Samuel Osgood, jonka nimitti virkaansa presidentti George Washington vuonna 1789. Ylipostimestarin nimitti Yhdysvaltain presidentti aina vuoteen 1971 asti, jolloin postilaitoksen nykyinen johtoporras perustettiin. Tästä lähtien ylipostimestarin ei enää katsottu olevan ministerin arvoinen virkamies Yhdysvaltain hallituksessa.

Ylipostimestarin nimittää postilaitoksen hallitus (engl. *USPS Board of Governors*), joka koostuu yhdeksästä henkilöstä. Nämä voivat myös erottaa istuvan ylipostimestarin yksinkertaisella enemmistöllä. Yhdysvaltain presidentti nimittää hallituksen jäsenet, mutta ei itse ylipostimestaria. Ylipostimestari sekä yhdeksän hallituksen jäsentä valitsevat myös varaylipostimestarin. Kaikki 11 henkilöä istuvat postilaitoksen hallituksessa ja ovat vastuussa laitoksen juoksevien asioiden hoitamisesta.

Vuonna 2020 ylipostimestarin peruspalkka oli 303 460 dollaria vuodessa.

## Lähteet

Yhdysvaltain ylipostimestarit
* Franklin
* Bache
* Hazard
* Osgood
* Pickering
* Habersham
* G. Granger
* Meigs
* McLean
* Barry
* Kendall
* Niles
* F. Granger
* Wickliffe
* Johnson
* Collamer
* Hall
* Hubbard
* Campbell
* A. Brown
* Holt
* King
* Blair
* Dennison
* Randall
* Creswell
* Marshall
* Jewell
* Tyner
* Key
* Maynard
* James
* Howe
* Gresham
* Hatton
* Vilas
* Dickinson
* Wanamaker
* Bissell
* Wilson
* Gary
* Smith
* Payne
* Wynne
* Cortelyou
* von Lengerke Meyer
* Hitchcock
* Burleson
* Hays
* Work
* New
* W. Brown
* Farley
* Walker
* Hannegan
* Donaldson
* Summerfield
* Day
* Gronouski
* O'Brien
* Watson
* Blount
* Klassen
* Bailar
* Bolger
* Carlin
* Casey
* Tisch
* Frank
* Runyon
* Henderson
* Potter
* Donahoe
* Brennan
* DeJoy
# Myöhäisjurakausi

| Jurakauden jako |
| --- |
| kausi | epookki | vaihe | ikä (mvs) |
| Liitu | varhais | Berrias | **nuorempi** |
| Jura | myöhäis | Tithonos | 145,0–152,1 |
| Kimmeridge | 152,1–157,3 |
| Oxford | 157,3–163,5 |
| keski | Callovia | 163,5–166,1 |
| Bathonia | 166,1–168,3 |
| Bajocae | 168,3–170,3 |
| Aalen | 170,3–174,1 |
| varhais | Toarcis | 174,1–182,7 |
| Pliensbach | 182,7–190,8 |
| Sinemurum | 190,8–199,3 |
| Hettange | 199,3–201,3 |
| Trias | myöhäis | Rhaetia | **vanhempi** |
| Jurakauden jako ICS:n mukaan tammikuussa 2013. |

Taiteilijan näkemys valtavasta Diplodocus-kasvinsyöjäliskosta.

**Myöhäisjurakausi** eli yläjura (*malm*, "valkea jura") on jurakauden loppuvaihe 161,2–145,5 miljoonaa vuotta sitten. Kausi oli matelijoiden valtakautta, erityisesti sauropodi-kasvinsyöjädinosaurusten kukoistusaikaa. Sauropodit olivat valtavia nelijalkaisia, pitkähäntäisiä ja -kaulaisia maaeläimiä. Kaudelta kuuluisia hirmuliskoja olivat muun muassa sauropodisuvut *Brachiosaurus, Diplodocus* ja *Camarasaurus*. Kaudella eli myös harjalisko *Stegosaurus*. Petoliskoista kaudella kukoistivat mm. *Allosaurus*-lajit ja *Ceratosaurus* . Kaudella eli myös lentoliskoja, ja merissä eli pitkäeväisiä valasta muistuttavia pliosauruksia sekä merikrokotiili *Teleidosaurus*.

Varhaiset nisäkkäät ja hyvin varhaiset linnut olivat jo olemassa mutta eivät vielä merkittävänä ryhmänä. Liskolintu *Archaeopteryx* eli tällä kaudella Euroopassa.

## Maantiede

Myöhäisjurakaudella Pangea jakautui kahdeksi supermantereeksi, pohjoisen Lauraasiaksi ja etelän Gondwanaksi. Niiden väliin syntyi varhainen Atlantti, joka tuolloin oli vielä aika kapea.

## Myöhäisjurakauden alajako

* Tithonos-vaihe (150,8 ± 4,0 – 145,5 ± 4,0 miljoonaa vuotta sitten)
* Kimmeridge-vaihe (155,7 ± 4,0 – 150,8 ± 4,0 miljoonaa vuotta sitten)
* Oxford-vaihe (161,2 ± 4,0 – 155,7 ± 4,0 miljoonaa vuotta sitten)

## Lähteet

## Aiheesta muualla

* The Late Jurassic
# Traffic

| Traffic |
| --- |
|  Elokuvan juliste |
| Ohjaaja | Steven Soderbergh |
| Käsikirjoittaja | Stephen Gaghan |
| Tuottaja | Laura Bickford Marshall Herskovitz Edward Zwick |
| Säveltäjä | Cliff Martinez |
| Kuvaaja | Steven Soderbergh |
| Leikkaaja | Stephen Mirrione |
| Pääosat | Michael Douglas Don Cheadle Benicio del Toro Catherine Zeta-Jones Dennis Quiad |
| Valmistustiedot |
| Valmistusmaa | Yhdysvallat Saksa |
| Tuotantoyhtiö | USA Films |
| Ensi-ilta | 2000 |
| Kesto | 147 minuuttia |
| Alkuperäiskieli | englanti espanja |
| Budjetti | ≈ 48 000 000 $ |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Traffic** on Steven Soderberghin ohjaama draamaelokuva vuodelta 2000. Se käsittelee huumekaupan kiemuroita monesta eri näkökulmasta.

Trafficin kolmea keskeistä henkilöä näyttelevät Michael Douglas, Catherine Zeta-Jones ja Benicio del Toro. Elokuvan sivurooleissa nähdään paljon tuttuja näyttelijöitä ja mukana on myös pienet roolit kuudelta amerikkalaiselta poliitikolta.

Elokuva voitti useita palkintoja mm. neljä Oscaria. *The New York Timesin* kriitikot valitsivat *Trafficin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

|  |  |  |
| --- | --- | --- |
|  Catherine Zeta-Jones   | … |  Helena Ayala
  |
|  Michael Douglas   | … |  Robert Wakefield
  |
|  Benicio del Toro   | … |  Javier Rodriguez
  |
|  Tomas Milian   | … |  Kenraali Arturo Salazar
  |
|  Luis Guzmán   | … |  Ray Castro
  |
|  Don Cheadle   | … |  Montel Gordon
  |
|  Dennis Quaid   | … |  Arnie Metzger
  |
|  Miguel Ferrer   | … |  Eduardo Ruiz
  |
|  Topher Grace   | … |  Seth Abrahms
  |
|  Erika Christensen   | … |  Caroline Wakefield
  |
|  Albert Finney   | … |  Esikuntapäällikkö
  |
|  James Brolin   | … |  Kenraali Ralph Landry
  |

## Vastaanotto

### Palkinnot

#### Oscarit

* Paras miessivuosa: Benicio del Toro
* Paras ohjaus: Steven Soderbergh
* Paras sovitettu käsikirjoitus: Stephen Gaghan
* Paras leikkaus: Stephen Mirrione

Ehdokkaana:

* Paras elokuva

#### BAFTA

* Paras miessivuosa: Benicio del Toro
* Paras sovitettu käsikirjoitus: Stephen Gaghan

Ehdokkaana:

* Paras ohjaus: Steven Soderbergh
* Paras leikkaus: Stephen Mirrione

#### Golden Globet

* Paras miessivuosa: Benicio del Toro
* Paras käsikirjoitus: Stephen Gaghan

Ehdokkaana:

* Paras draamaelokuva
* Paras naissivuosa: Catherine Zeta-Jones
* Paras ohjaaja: Steven Soderbergh

## Lähteet
# Sisäkuvia

| Sisäkuvia |
| --- |
| Interiors |
|  |
| Ohjaaja | Woody Allen |
| Käsikirjoittaja | Woody Allen |
| Tuottaja | Charles H. Joffe, Jack Rollins |
| Kuvaaja | Gordon Willis |
| Leikkaaja | Ralph Rosenblum |
| Tuotantosuunnittelija | Mel Bourne |
| Pukusuunnittelija | Joel Schumacher |
| Valmistustiedot |
| Valmistusmaa | Yhdysvallat |
| Tuotantoyhtiö | United Artists |
| Ensi-ilta | 1978, Suomessa 1979 |
| Kesto | 88 minuuttia 92 minuuttia |
| Alkuperäiskieli | englanti |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Sisäkuvia** (*Interiors*) on Woody Allenin käsikirjoittama ja ohjaama yhdysvaltalainen draamaelokuva vuodelta 1978. Se on Allenin ensimmäinen vakava elokuva ja ensimmäinen, jossa hän ei itse näytellyt. Ingmar Bergmanin tyyliä muistuttavassa draamassa kolme aikuista sisarta joutuvat kohtaamaan eläkeikäisten vanhempiensa yllättävän avioeron ja sen kautta huonot keskinäiset suhteensa. Elokuvan näyttelijöitä ovat Diane Keaton, Mary Beth Hurt, E. G. Marshall, Geraldine Page, Richard Jordan, Sam Waterston, Kristin Griffith ja Maureen Stapleton.

## Juoni

Ikääntyvä, mienterveydeltään epävakainen ja itsetuhoinen sisustussuunnittelija Eve (Page) ja hänen aikuistuneet tyttärensä kuulevat yllättäen ruokapöydässä, että perheen isä Arthur (Marshall) aikoo muuttaa pois vaimonsa luota. Seurauksena heidän kolmen tyttärensä kaunaiset suhteet alkavat paljastua. Mustasukkainen ja epävarma menestyskirjailija Renata (Keaton), päättämätön Flyn (Griffith) ja aloitteleva näyttelijätär Joey (Hurt) yrittävät epätoivoisesti tulla keskenään toimeen murtuneen äitinsä vuoksi.

## Arvioita

Yhdysvaltalainen *VideoHound’s Golden Movie Retriever* sanoo elokuvaa masentavaksi ja huumorittomaksi, mutta kehuu erityisesti näyttelijöiden roolityötä ja Gordon Willisin kuvausta Se antaa elokuvalle kolme ja puoli tähteä neljästä.

*Helsingin Sanomien* Matti Salo piti *Sisäkuvia* tuoreeltaan hieman teoreettisena elokuvatutkielmana, jossa yhteenkään päähenkilöön ei onnistu suhtautumaan kovin myötätuntoisesti: ”Näkemys protestanttisista amerikkalaisista on lohduttoman ankea.” Hän sanoo elokuvan etenevän paljolti asetelmallisten konfrontaatioiden kautta, Ingmar Bergmanin *Syyssonaattia* muistuttaen.

## Lähteet

## Aiheesta muualla

* *Sisäkuvia* Internet Movie Databasessa (englanniksi)
* *Sisäkuvia*  Elonet.
# Suloinen ikuisuus

| Suloinen ikuisuus |
| --- |
| The Sweet Hereafter |
|  |
| Ohjaaja | Atom Egoyan |
| Käsikirjoittaja | Atom Egoyan |
| Perustuu | Russell Banksin romaaniin |
| Tuottaja | Atom Egoyan Camelia Frieberg |
| Säveltäjä | Mychael Danna |
| Kuvaaja | Paul Sarossy |
| Leikkaaja | Susan Shipton |
| Pääosat | Ian Holm Sarah Polley Bruce Greenwood |
| Valmistustiedot |
| Valmistusmaa | Kanada |
| Tuotantoyhtiö | Alliance Atlantis |
| Ensi-ilta | 1997 |
| Kesto | 112 min |
| Alkuperäiskieli | englanti |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Suloinen ikuisuus** (*The Sweet Hereafter*) on vuonna 1997 ensi-iltansa saanut Atom Egoyanin käsikirjoittama ja ohjaama kanadalainen draamaelokuva. Pikkukaupungin asukkaista vakavan koulubussionnettomuuden jälkiselvittelyissä kertova tarina on yksi palkituimmista kanadalaiselokuvista. Se perustuu Russell Banksin romaaniin, joka puolestaan pohjautuu vuoden 1989 tositapaukseen Texasissa.

## Juoni

Vakava bussionnettomuus on surmannut suuren osan lapsista Kanadan Brittiläisen Kolumbian pikkukaupungissa. Asianajaja Mitchell Stephens (Ian Holm) kulkee surutalosta toiseen ja yrittää taivuttaa lasten vanhempia nostamaan ryhmäkanteen bussiyhtiötä vastaan, koska bussin jarrut olivat ilmeisesti olleet epäkunnossa. Hän kärsii paitsi tehtävänsä epäeettisyydestä, myös siitä että hänen oma tyttärensä on luisumassa pysyvästi huumeiden käyttäjäksi. Vähitellen hän saa vanhempia yhtymään kanteeseen ja alkaa kouluttaa onnettomuudesta selviytyneitä nuoria avaintodistajiksi tulevaan oikeudenkäyntiin. Esitutkinnassa yksi heistä, halvaantunut tyttö, kuitenkin valitsee sanansa tahallaan väärin omien perhetraumojensa takia, ja syytteistä luovutaan.

## Vastaanotto

*Suloinen ikuisuus* on kaikkien aikojen palkituimpia kanadalaisia elokuvia. Se sai Grand Prix’n ja kaksi muuta palkintoa Cannesin elokuvajuhlilla 1997 ja voitti Genie Awards -gaalassa 16 ehdokkuudestaan kahdeksassa kategoriassa, muun muassa vuoden parhaan kanadalaiselokuvan palkinnon. Atom Egoyan oli Oscar-ehdokkaana parhaan ohjauksen ja parhaan sovitetun käsikirjoituksen sarjoissa.

*The New York Timesin* kriitikot valitsivat *Suloisen ikuisuuden* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla

* *Suloinen ikuisuus* Internet Movie Databasessa (englanniksi)
# Steven Price

| Steven Price |
| --- |
|  |
| Henkilötiedot |
| **Syntynyt** | 22. huhtikuuta 1977 Nottingham, Yhdistynyt kuningaskunta |
| Ammatti | säveltäjä |
| Muusikko |
| Aktiivisena | 1996– |
| Tyylilajit | elokuvamusiikki |
| Aiheesta muualla |
| Löydä lisää muusikoitaMusiikin teemasivulta |
| [ Muokkaa Wikidatassa ] [ ohje ]  |
| Infobox OK |

**Steven Price** (s. 22. huhtikuuta 1977 Nottingham, Yhdistynyt kuningaskunta) on brittiläinen Oscar-palkittu elokuvasäveltäjä. Hänet tunnetaan muun muassa vuoden 2013 elokuvan *Gravity* säveltäjänä, josta hänet palkittiin parhaan musiikin Oscarilla ja Baftalla. Hän on säveltänyt musiikin myös elokuviin *Attack the Block*, *The World's End*, *Fury* ja *Suicide Squad*.

## Aiheesta muualla

* Steven Price Internet Movie Databasessa. (englanniksi)
# Naga

**Naga** voi tarkoittaa jotain seuraavista:

* Naga, temppelialue nykyisessa Sudanissa
* Naga, monipäinen käärme hindulaisessa ja buddhalaisessa mytologiassa
* nagat, etninen ryhmä Myanmarissa ja Itä-Intiassa
* Naga, kaupunki Wakayaman prefektuurissa Japanissa
* naga, tiibetiläis-burmalainen kieli
* Naga, Marvel-kustantamon luoma sarjakuvahahmo

Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä.
Artikkelisivuja, joiden nimessä tai tekstissä lukee ”Naga”, voi hakea sivunnimihaulla, laajalla sivunnimihaulla tai tekstihaulla.
# Aleksandrian pommi-isku 2011

| Aleksandrian pommi-isku 2011 |
| --- |
| Paikka | Aleksandria, Egypti |
| Kohde | koptikristityt |
| Ajankohta | 1. tammikuuta 2011 |
| Iskutyyppi | itsemurhaisku |
| Kuolleita | 21 |
| Haavoittuneita | 97 |
| Epäilty/epäillyt | Irakin al-Qaida |
| Infobox OK |

Aleksandriassa tehtiin 1. tammikuuta 2011 **pommi-isku** koptilaista kirkkoa vastaan, kun siellä oltiin viettämässä messua. Iskussa kuoli 21 ihmistä ja 97 haavoittui. Egyptin poliisi on kuulustellut epäiltyjä.

Karkeasti valmistettu pommi sisälsi nauloja. 79:stä haavoittuneesta 4 oli kirkkoa vartioineita poliiseja. Myös läheinen moskeija vahingoittui.

## Reaktiot

Paavi Benedictus XVI tuomitsi hyökkäyksen uuden vuoden puheessaan. Yhdysvaltain presidentti Barack Obama piti tekoa "barbaarisena ja katalana". Presidentti Hosni Mubarak sanoi televisiopuheessaan ulkomaalaisten osallisuudesta olevan todisteita ja lupasi ottaa tekijät kiinni.

## Tutkimus

Poliisi uskoo, että kyseessä on itsemurhaisku, jonka teki koptikristityksi naamioitunut ulkomaalainen terroristi. Poliisi uskoo myös, että isku suunniteltiin ulkomailla.

## Lähteet
# Rance Howard

Rance Howard
**Harold Rance Howard**, alun perin **Beckenholdt** (17. marraskuuta 1928 – 25. marraskuuta 2017) oli yhdysvaltalainen näyttelijä. Hän syntyi Oklahomassa ja oli vuoden 1982 Emmy-ehdokas.

Howard tunnettiin televisiosta mm. 1960-luvun *Gentle Ben* - ja 1990-luvun *Babylon 5* -sarjoista. Lisäksi hän vieraili esimerkiksi *Seinfeldissä* ja *The Andy Griffith Show’ssa*. Elokuvarooleja Howardilla oli esimerkiksi *Musiikkimiehessä* (1962), *Lannistumattomassa Lukessa* (1967) ja *Suuressa autopuhalluksessa* (1977).

Howard oli naimisissa näyttelijä Jean Speegle Howardin kanssa vuodesta 1949, kunnes tämä kuoli 2. syyskuuta 2000. Parin avioliitosta syntyivät lapset Ron ja Clint Howard, molemmat tunnettuja elokuva-/televisioalan vaikuttajia. Näyttelijä Bryce Dallas Howard (s. 1981) on Rance Howardin lapsenlapsi.

Howard meni uusiin naimisiin 29. kesäkuuta 2001, ja hänestä tuli isoisoisä 16. helmikuuta 2007 Bryce Dallas Howardin synnytettyä poikavauvan.

## Lähteet

## Aiheesta muualla

* Rance Howard Internet Movie Databasessa. (englanniksi)